SUID-AFRIKAANSE RADIOLIGA NUUS SONDAG 03 JANUARIE 2016 


Goeiemêre en welkom by die eerste nuusuitsending van die Suid-Afrikaanse 
Radioliga vir 2016, gelees deur (jou 
naam, roepsein en OTH) 


Die Suid-Afrikaanse Radioliga saai elke Sondag nuus bulletins in Afrikaans en 
Engels om 08:15 en 08:30 plaaslike tyd onderskeidelik uit. Hierdie uitsendings 
vind plaas op HEF asook op verskeie BHF- en UHF-herhalers en word ook via 
Echolink herlei deur ZSOJPL. 


`n Oudio opname sowel as `n teksweergawe kan van die Liga se webblad, 
www.sarl.org.za,afgelaai word, en jy kan ook daar inteken om nuwe bulletins 
per e-pos te ontvang. 


Ons begin vanmore met nuus van `n st] sleutel: Dit is met leedwese dat ons 
kennis neem van die afsterwe van Berta Kappetijn, die IV van Hans ZSOKR, is 
Op nuwejaarsdag na jare en onlangs etlike weke se erge lyding. 


Aan Hans, kinders Dennis en Sonja en klein kinders ons innige simpatie. Mag 
sy nou vrede en verlossing vind. 


POUSE 

IN DIE NUUS VANDAG 

BENOEMINGS VIR DIE SARL RAAD INGEWAG 

INTERESSANTE WENKE VIR DIE NADERENDE PEARS WEDSTRYD 
VS1PJ SAL BINNEKORT MET BLINK NUWE ANTENNE STELSELS SPOG 
RAE NUUS 

Bly ingeskakel vir meer hieroor asook ander interessante nuus items 


** Hiermee `n uitnodiging om die benoeming van persone tot die raad van die 
SARL. Hierdie jaar tree daar weer `n paar raadslede uit na `n twee jaar sessie 
op die raad van die SARL. Hulle is: 


Fritz Sutherland ZS6SF Geoff Levey ZS6C Hans van de Groenendaal ZS6AKV 
Riaan Greeff ZSAPR 


Hierdie persone het aangedui dat hul wel beskikbaar is vir herverkiesing 


Reëls vir die benoeming `n Benoemingsvorm wat onderteken is deur 10 sekon- 
dante wat vol opbetaalde lede van die liga is, of deur `n klub waarvan ten minste 
10 lede aan die SARL behoort. 


Raadpleeg asseblief die konstitusie, wat verkry kan word op die SARL webblad, 
Oom meer inligting te bekom. 


Terselfdertyd is hierdie ook `n uitnodiging vir die indiening van mosies wat ty- 
dens die SARL AJV bespreek moet word. Mosies moet kort en bondig wees met 
'n duidelike motivering asook onder teken wees deur `n voorsteller en sekondant 


Die sluitings datum vir beide hierdie versoeke is 31 Januarie 2016. Rig jou 
benoeming en of mosie aan die sekretaris van die SARL by secretary@sarl.org.za 
of per faks aan 086 552 8A8T. 


** Die PEARS BHF/ UHF kompetisie vind oor twee weke plaas. Hier is so paar 
voorstelle om die wedstryd so bietjie meer opwindend te maak. 


Wanneer jy gelykgolf werk stel jou frekwensie 1 KHz hoër, sodoende hoor die 
ESB stasies jou ook. 


Tydens druk periodes skuif baie stasies tussen 5 en 15 KHrz van die roepfrek- 
wensie af weg. Stem gereeld op en af om sulke stasies ook te kan hoor. 


Die FM kategorie op 144,400 en 145,500 MHZ is daarop gemik om nuwelinge ook 
te laat deel in die pret. Hierdie stasies verdien 10 punte per kontak in hul eie di- 
visie en 20 punte per kontak vanaf ander divisies. Willem Badenhorst, ZS6OWAB, 
en Ken Victor, ZS20G, het reeds pryse vir wenners in hierdie kategorie, in hul 
eie divisies, geborg. Borge vanaf ander afdelings word steeds ingewag. 


** Die nuwe antenne stelsels vanaf Pine ZS6OB het in Rosh Pinah, Namibië 
geland. Pieter Jacobs, V51PJ, het bevestig dat die hy die stelsels ontvang het 
en reeds besig is om alles aanmekaar te sit. Pieter beplan een mas met 2, 13 
element 2m, 2, 18 element 70 cm en ook `n 9 el 6m Yagi antenne stelsel. `n 
Tweede mas met `n 4 meter stelsel word ook beplan en behoort reeds tydens die 
PEARS wedstryd in bedryf te wees. Wanneer alles in plek is sal Pieter ook die 


Elevasie eenhede opsit wat AMA vir 2 meter en 6 meter sal moontlik maak. 


** Pieter, V51PJ, berig ook dat ZD7VO op St. Helena tans onderhandel met `n 
DX groep wat die eiland binnekort besoek. Hy hoop om hul lugdrade na die 
ekspedisie te kan oorneem. Die onderhandelinge geskied via ZS4TX wat die 
spanlede persoonlik ken. 


Die span ontwerp tans 'n bi direksionele Yagi lugdraad met tussen 6 en 9 db 
wins in twee rigtings 180 grade van mekaar. 'Toetse met hierdie lugdraad begin 
binnekort. 

** Registrasie vir die Mei 2016 RAE is nou oop. Lees eers die registrasie inligting 
om frustrasie te voorkom Kostes vir die eksamen beloop: R475.00 vir persone 
ouer as 25 en R375.00 vir persone onder 25 


Navrae kan gerig word aan rae@sarl.org.za 


HEF Voortplanting verslag Hannes Coetzee, ZSGBZP, berig dat die verwagte 
sonaktiwiteitsvlak laag gaan wees. Groot Sonvlek AR2473 is besig om te vergaan 
maar kan die bron van vêrdere M-klas sonfakkels wees. 


Diegene wat hulle eie frekwensievoorspellings wil doen, kan 'n verwagte effek- 
tiewe sonvlektelling van ongeveer 40 vir die week gebruik. 


Amateurs kan goeie openinge op die 20 tot 15 m DX bande verwag. 10 m 
openinge is ook moontlik. 


Dagboek van gebeure 


3 Januarie Vandag, Kids Day geleentheid 6 Januarie - die NARS is oop vir 
sake 9 en 10 Januarie - Hunting Lions in die Lug 10 Januarie - die SARL 
Jeug Net op 7 070 om 15:00 UTC 15-17 Januarie - die PEARS Nasionale BHF 
en UHF kompetisie 23 Januarie - Somer @ORP kompetisie 31 Januarie - Die 
sluitingsdatum vir nominasies vir die Raad en die indiening van mosies vir die 


ATV 
So kom ons aan die einde van hierdie bulletin. 


** Die Suid-Afrikaanse Radioliga se nuusdiens nooi klubs en individue uit om 
nuus brokkies van belang vir radio amateurs en kortgolfluisteraars in te dien. 
Plaas nuus berigte indien moontlik, in beide Engels en Afrikaans op die Suid- 
Afrikaanse Radioliga webtuiste onder die 'news inbox” skakel nie later as die 
Donderdag wat die bulletin datum vooraf gaan nie. 


Luister elke Sondagoggend om 10:00 plaaslike tyd na die tydskrifprogram “A m- 
ateur Radio Today”. Daar is herleiding op 7 082 kHz laersyband, 7 205 en 17 
660 kHz AM en verskeie herleidings op BHF en UHF frekwensies regoor Suid- 
Afrika. `n Podcast deur Dick, ZS6RO, is ook beskikbaar. `n Heruitsending vind 
op Maandae om 18:30 plaaslike tyd op 4 685 kHz plaas. 


Ons ontvang graag jou seinrapporte, kommentaar en voorstelle, stuur 'n e-pos 
aan artoday@sarl.org.za. Sentech borg die uitsendings op die nie-amateur frek- 
wensies. 


Jy het geluister na `n nuusuitsending van die Suid-Afrikaanse Radioliga, saam 
gestel deur Dawie Conradie, ZR6DHG, geredigeer deur Ryan Gibson, ZS6GGR, 
ET OESEE 


Die Afrikaanse nuus span groet nou en wens jou `n mooi week en wonderlike 
2016 toe. Totsiens 


/EX 


